अतुल देवकान्त से अंतरंगता के रिश्ते में बंधकर भी कई मायनों में उससे अलग है। जूनतारा से उसके विवाह की खबर सुनकर नीरद देवकान्त द्वारा उससे बुरा मानने की बात कहता है। विवाह के चक्कर में न पडऩे की सलाह भी वह देता है। अतुल का उत्तर है, देवकान्त का रास्ता कलकत्ता से आरंभ होता है, मेरा दिसांगमुख से (वही, पृ.202)। लिली के कमरे में अतुल के फोटो की सूचना नीरद ही उसे देता है। उसने तो उसकी भिजवाई असमिया बाइबिल की प्रति भी उसने लौटा दी थी। माझुली और दिसांगमुख के बीच में भले ही ब्रह्मपुत्र बहता है- माझुली की घटना ही दिसांगमुख में दोहराई जाएगी। राखाल का सुझाव है- माझुली को देवकान्त संभाल रहा है, दिसांगमुख को अतुल संभालेगा। राखाल की यह सोच एक तरह से समूची बस्ती का प्रतिनिधित्व करती है। अतुल किसी को निराश नहींकरता।